**REPUBLIKA SRPSKA REPUBLIKA SRPSKA**

**MINISTARSTVO RADA I JU FOND ZA PROFESIONALNU**

**BORAČKO-INVALIDSKE ZAŠTITE REHABILITACIJU I**

**BANJA LUKA** **ZAPOŠLJAVANJE INVALIDA**

**PRIJEDOR**

Na osnovu člana 46, 53, 57. i 58. Zakona o profesionalnoj rehabilitaciji, osposobljavanju i zapošljavanju invalida („Službeni glasnik Republike Srpske“, broj:37/12 i 82/15), Odluke Vlade Republike Srpske o usvajanju Akcionog plana za zapošljavanja u Republici Srpskoj za 2016. godinu, kroz nastavak realizacije aktivnih mjera iz 2014. i 2015. godine, broj:04/1-012-2-843/16 od 07.04.2016. godine („Službeni glasnik Republike Srpske“,broj:33/16) i Odluke Upravnog odbora JU Fond za profesionalnu rehabilitaciju i zapošljavanje invalida o raspisivanju Javnog poziva broj: 01-2122-UO/16, od 06.06.2016. godine, Ministarstvo rada i boračko invalidske zaštite Republike Srpske i JU Fond za profesionalnu rehabilitaciju i zapošljavanje invalida Republike Srpske, raspisuju

**JAVNI POZIV**

**poslodavcima invalidima i invalidskim organizacijama za subvencije za zapošljavanje, samozapošljavanje, održivost zaposlenosti i ekonomsku podršku**

**invalida u 2016. godine**

**1. Predmet poziva**

JU Fond za profesionalnu rehabilitaciju i zapošljavanje invalida Republike Srpske realizuje Projekat zapošljavanja, samozapošljavanja, održivosti zaposlenosti i ekonomske podrške invalida u Republici Srpskoj čija je ukupna vrijednost 500.000,00 KM, koji se finansira iz Budžeta Republike Srpske.

**Invalidna lica, u skladu sa Zakonom o profesionalnoj rehabilitaciji, osposobljavanju i zapošljavanju invalida, su lica sa najmanje 40% invalidnosti, lica sa najmanje 70% tjelesnog oštećenja i lica sa lakom i umjerenom mentalnom retardacijom.**

Projektom je obuhvaćeno zapošljavanje invalidnih lica na neodređeni vremenski period na puno radno vrijeme kod poslodavaca, samozapošljavanje invalidnih lica, podrška održivosti zaposlenosti i ekonomska podrška invalidnih lica, kroz finansiranje i sufinansiranje zapošljavanja, samozapošljavanja, održivosti zaposlenosti i ekonomske podrške, za 167 invalidnih lica kroz sljedeće četiri komponente:

1**. KOMPONENTA I: Zapošljavanje kod poslodavaca za 25 invalidnih lica, u iznosu od 4.000,00 KM po jednom licu, što ukupno iznosi 100.000,00 KM.**

**2. KOMPONENTA II: Samozapošljavanje za 35 invalidnih lica, u iznosu od 4.500,00 KM po jednom licu, što ukupno iznosi 157.500,00 KM.**

**3. KOMPONENTA III: Podrška održivosti zaposlenosti invalidnih lica kod poslodavaca za 50 invalidnih lica, u iznosu od 2.000,00 KM po jednom licu, što ukupno iznosi 100.000,00 KM.**

**4. KOMPONENTA IV: Ekonomska podrška za 57 invalidnih lica u iznosu od 2.500,00 KM po jednom licu, što ukupno iznosi 142.500,00 KM**

Projekat predviđa finansiranje, odnosno, sufinansiranje zapošljavanja kod poslodavaca, samozapošljavanje, održivost zaposlenosti i ekonomsku podršku invalidnim licima i njihovim porodicama putem republičkih invalidskih organizacija do utroška sredstava predviđenih ovim Projektom prema utvrđenim prioritetima i kriterijumima.

Realizacija ovog Projekta i način doznačavanja sredstava vršiće se u skladu sa Projektom prema odredbama Odluke o načinu ostvarivanja prava na stimulanse pri zapošljavanju invalida, broj: 243-01/12 od 07.06.2012. godine i Odluke o načinu ostvarivanja prava na ekonomsku podršku, broj: 01-342/12 od 31.07.2012. godine, koje je donio Upravni odbor JU Fond za profesionalnu rehabilitaciju i zapošljavanje invalida. Obaveze poslodavaca, invalidnih lica i republičkih invalidskih organizacija preciziraće se ugovorom zaključenim sa JU Fond.

S obzirom da je poslodavac obavezan zaposliti invalidno lice na neodređeno vrijeme, JU Fond će vršiti praćenje i kontrolu Projekta u periodu od najmanje 24 mjeseca od dana potpisivanja ugovora sa JU Fond.

**Sredstva se odobravaju namjenski za opremanje, odnosno, prilagođavanje radnog mjesta za invalidna lica, a doznačiće se nakon zaključivanja ugovora sa JU Fond.**

**2. Prava i uslovi učešća na javnom pozivu**

Pravo učešća imaju poslodavci sa područja Republike Srpske, invalidna lica i republičke invalidske organizacije sa statusom organizacija od javnog interesa Republike Srpske, ukoliko ispunjavaju sljedeće uslove:

**2.1. Za zapošljavanje invalidnih lica poslodavac mora ispunjavati sljedeće uslove:**

1. Da je registrovan u skladu sa zakonskim propisima;

2. Da izmiruje obaveze po osnovu poreza i doprinosa u skladu sa zakonom;

3. Da dostavi program u kojem će obrazložiti potrebe i razloge prijema invalidnog lica;

4. Da prema njemu nije pokrenut ni otvoren stečajni, odnosno likvidacioni postupak;

5. Da ima već prijavljenog najmanje jednog zaposlenog radnika na puno radno vrijeme;

6. Da ispunjava i druge uslove utvrđene javnim pozivom

**Sredstva se neće odobravati poslodavcima koji u dosadašnjim projektima nisu ispoštovali ugovorene obaveze sa JU Fond.**

**2.2. Za samozapošljavanje invalidnog lica treba da ispunjava sljedeće uslove:**

1. Da je nakon objave ovog javnog poziva registrovao ili da je u postupku registracije djelatnosti u

skladu sa zakonskim propisima;

2. Da je nezaposleno lice;

3. Da dostavi program u kojem će obrazložiti djelatnost kao i način rada i sticanja profita;

4. Da ispunjava i druge uslove utvrđene javnim pozivom.

**Sredstva se neće odobravati invalidnim licima koja su već koristila novčana sredstva JU Fond za samozapošljavanje.**

**2.3. Za održivost zaposlenosti invalidnih lica poslodavac mora da ispunjava sljedeće uslove:**

1. Da je registrovan u skladu sa zakonskim propisima;

2. Da izmiruje obaveze po osnovu poreza i doprinosa u skladu sa zakonom;

3. Da dostavi program u kojem će obrazložiti opravdanost za korištenje novčanog stimulansa za

održivost zaposlenosti invalidnih lica;

4. Da prema njemu nije pokrenut ni otvoren stečajni, odnosno likvidacioni postupak;

5. Da ispunjava i druge uslove utvrđene javnim pozivom.

**Sredstva se neće odobravati poslodavcima koji u dosadašnjim projektima nisu ispoštovali ugovorne obaveze sa JU Fond i poslodavcima koji su već koristili novčani stimulans za održivost zaposlenosti invalidnih lica.**

**2.4. Za ekonomsku podršku invalidnim licima republička organizacija mora ispunjavati sljedeće uslove:**

1. Da je registrovana u skladu sa zakonskim propisima;

2. Da ima status invalidske organizacije od javnog interesa;

3. Da dostavi program u kojem će obrazložiti potrebu za ekonomskom podrškom invalidnim licima i

njihovim porodicama;

4. Da ispunjava i druge uslove utvrđene javnim pozivom.

**Sredstva se neće odobravati invalidskim organizacijama koje u dosadašnjim projektima nisu ispoštovale ugovorne obaveze sa JU Fond, niti invalidskim organizacijama za predložene korisnike ekonomske podrške koji su već koristili sredstva za ovu namjenu, koji su zaposlena lica ili lica u penziji.**

**Sredstva se neće odobravati invalidskim organizacijama na ime troškova provođenja projekta.**

**3. Prvenstvo u korištenju sredstava**

Za korisnike sredstava koji u cjelosti ispunjavaju uslove iz tačke 2. Ovog poziva, utvrđuje se prvenstvo u korištenju sredstava za one programe kojima se:

1. stvaraju uslovi za zapošljavanje invalidnih lica većeg stepena invalidnosti,

2. stvaraju uslovi za zapošljavanje invalidnih lica u oblasti poljoprivrede, prerađivačke industrije i

proizvodno uslužnih djelatnosti, kao i programi gdje je djelatnost bazirana na korištenju domaćih

sirovina, djelatnost kojom se može vršiti supstitucija uvoza i djelatnost koja bi bila od značaja za

određena područja, jer je nedostajuća u lokalnoj ekonomiji,

3. stvaraju uslovi za zapošljavanje lica sa deficitarnim zanimanjima, a posebno u nerazvijenim i izrazito

nerazvijenim opštinama,

4. ističe prepoznatljivost i održivost poslovanja starih zanata, umjetničkih zanata i domaće radinosti

pogodnih za zapošljavanje invalidnih lica,

5. stvaraju uslovi za zapošljavanje nezaposlenih invalidnih lica u nerazvijenim i izrazito nerazvijenim

opštinama,

6. stvaraju uslovi za zapošljavanje nezaposlenih invalidnih lica koja aktivno traže zaposlenje duže od

jedne godine,

7. stvaraju uslovi za zapošljavanje invalidnih lica korisnika novčane naknade

**Prvenstvo u korištenju sredstava imaće programi koji ispunjavaju veći broj kriterija iz prethodnog stava kao i poslodavci koji su po ranijim programima zapošljavanja invalidnih lica zadržali invalidna lica u radnom odnosu i nakon isteka ugovorenih obaveza.**

**4. Način podnošenja zahtjeva, potrebna dokumentacija i obaveze poslodavaca, invalidnih lica i republičkih invalidskih organizacija- korisnika sredstava**

Zahtjev za korištenje sredstava se podnosi uz propisane obrasce koji se mogu dobiti u JU Fond za profesionalnu rehabilitaciju i zapošljavanje invalida ili preuzeti na internet stranici JU Fond: [**www.fondinvrs.org**](http://www.fondinvrs.org)**.**

Uz zahtjev se, zavisno od toga za koja se sredstva konkuriše podnosi dokumentacija propisana Odlukom o načinu ostvarivanja prava na stimulanse pri zapošljavanju invalida, broj: 243-01/12 od 07.06.2012. godine i Odlukom o načinu ostvarivanja prava na ekonomsku podršku, broj 01-342/12, od 31.07.2012, koje je donio Upravni odbor JU Fonda, i to:

**4.1. Poslodavac koji zapošljava invalidno lice podnosi:**

1. Zahtjev,

2. Kopiju Rješenja o registraciji poslovnog subjekta ili preduzetnika (od suda ili opštine) i kopiju lične

karte odgovornog lica,

3. Izvod iz sudskog registra, ne stariji od 90 dana,

4. Kopiju Potvrde o registraciji poreskog obveznika u Poreskoj upravi RS (JIB)

5. Kopiju ugovora o otvaranju i vođenju glavnog transakcionog računa kod poslovne banke,

6. Potvrdu banke o likvidnosti glavnog računa korisnika sredstava, ne stariju od 30 dana,

7. Kopije bilansa stanja i bilansa uspjeha po poslednjem završnom računu ovjerene od strane APIF-a

(ukoliko su obavezni podnijeti po zakonu), odnosno propisane obrasce za preduzetnike i male

Preduzetnike,

8. Potvrdu da protiv korisnika nije pokrenut ili otvoren stečajni, odnosno, likvidacioni postupak, ne

Stariju od 90 dana

9. Poresko uvjerenje o izmirenim obavezama po sonovu javnih prihoda iz Poreske uprave Republike

Srpske, ne starije od 30 dana

10. Dokaz o broju zaposlenih za poslednja 3 mjeseca (Obrazac 1002) koja prethode mjesecu

podnošenja zahtjeva,

11. Aplikacioni obrazac,

12. Poslovni plan,

13. Predračun,

14. Podatke o podnosiocu prijave (Obrazac EI-1, „Službeni glasnik rs“, broj:61/12),

15. Podatke o invalidnom licu (Obrazac EI-2, „Službeni glasnik RS“, broj: 61/12),

16. Kopiju Rješenja o invalidnosti ili tjelesnom oštećenju, ili lakoj i umjerenoj mentalnoj retardaciji

(za invalida kojeg prima u radni odnos),

17. Original Uvjerenje o poslednjem izdatom, važećem rješenju o invalidnosti (za RVI i CŽR) ne

starije od 90 dana,

18. Kopiju diplome ili svjedočanstva stručnog zvanja invalida,

19. Kopiju radne knjižice invalida koji se prima u radni odnos,

20. Kopiju lične karte lica sa invaliditetom,

21. Kopiju naloga uplate posebnog doprinosa (ovjerena kartica),

22. Ostale podatke ukoliko korisnik smatra da su bitni.

**4.2. Invalidno lice koje se zapošljava podnosi:**

1. Zahtjev,

2. Kopiju Rješenja o osnivanju pravnog subjekta ili preduzetnika, odnosno potvrdu o pokretanju

postupka registracije, čiji datumi moraju biti nakon datuma objave ovog javnog poziva, ukoliko je

pokrenut postupak registracije,

3. Kopiju Potvrde o registraciji poreskog obveznika u Poreskoj upravi RS (JIB), za poslodavce koji su

registrovali djelatnost nakon objave ovog javnog poziva,

4. Aplikacioni obrazac,

5. Poslovni plan,

6. Predračun,

7. Kopiju rješenja o invalidnosti ili tjelesnom oštećenju, ili lakoj i umjerenoj mentalnoj retardaciji,

8. Original Uvjerenje o posljednjem izdatom, važećem rješenju o invalidnosti (za RVI i CŽR) ne

ne starije od 90 dana,

9. Kopiju radne knjižice,

10. Podatke o invalidnom licu (Obrazac EI-2, „Službeni glasnik RS“, broj: 61/12),

11. Kopiju lične karte,

12. Ostale podatke ukoliko korisnik smatra da su bitni.

**4.3. Poslodavac za održivost zaposlenosti invalidnog lica podnosi:**

1. Zahtjev,

2. Kopiju rješenja o registraciji poslovnog subjekta ili preduzetnika (od suda ili opštine) i kopiju

lične karte odgovornog lica,

3. Izvod iz sudskog registra, ne stariji od 90 dana,

4. Kopiju Potvrde o registraciji poreskog obveznika u Poreskoj upravi RS (JIB),

5. Kopiju ugovora o otvaranju i vođenju glavnog transakcionog računa kod poslovne banke,

6. Potvrdu banke o likvidnosti glavnog računa korisnika sredstava, ne stariju od 30 dana,

7. Kopiju bilansa stanja i bilansa uspjeha po poslednjem završnom računu ovjerene od strane APIF-a

8. Potvrdu da protiv korisnika nije pokrenut ni otvoren stečajni, odnosno, likvidacioni postupak, ne

Stariju od 90 dana,

9. Poresko uvjerenje o izmirenim obavezama po osnovu javnih prihoda iz Poreske uprave Republike

Srpske, ne starije od 30 dana,

10. Dokaz o broju zaposlenih za poslednja tri mjeseca (Obrazac 1002) koja prethode mjesecu

podnošenja zahtjeva,

11. Aplikacioni obrazac,

12. Poslovni plan,

13. Predračun,

14. Podatke o podnosiocu prijave (Obrazac EI-1, „Službeni glasnik RS“, broj: 61/12),

15. Podatke o invalidnom licu (Obrazac EI-2, „Službeni glasnik RS“, broj 61/12),

16. Kopije radnih knjižica invalida koji su u radnom odnosu,

17. Kopije prijava invalida u Poreskoj upravi RS (Obrazac PD 3100),

18. Kopiju Rješenja o invalidnosti ili tjelesnom oštećenju, ili lakoj i umjerenoj mentalnoj retardaciji

(za invalida kojeg prima u radni odnos),

19. Original Uvjerenje o poslednjem izdatom, važećem rješenju o invalidnosti (za RVI i CŽR) ne

Starije od 90 dana,

20. Izjavu da u protekle 2 godine nisu korištena sredstva JU Fond, na ime novčanog stimulansa,

21. Ostale podatke ukoliko korisnik smatra da su bitni.

**4.4. Republičke invalidske organizacije za ekonomsku podršku invalidima i njihovim porodicama podnose:**

1. Zahtjev,

2. Kopiju Rješenja o registraciji i statusu podnosioca zahtjeva,

3. Potvrdu o registraciji poreskog obveznika u Poreskoj upravi RS (JIB),

4. Ugovor sa bankom o otvaranju i vođenju transakcionog računa,

5. Potvrdu banke o likvidnosti glavnog računa korisnika sredstava, ne stariju od 30 dana,

6. Bilans stanja i bilans uspjeha za godinu koja prethodi godini podnošenja zahtjeva,

7. Dokaz o realizovanim projektima u protekle 3 godine,

8. Skraćeni izvještaj o namjenskom trošenju novčanih sredstava dodijeljenih u godini koja prethodi

godini podnošenja zahtjeva,

9. Finansijski plan rada zasnovan na bazi projekta sa izvorima prihoda i očekivanim rashodima za

godinu u kojoj se traže sredstva za ekonomsku podršku,

10. Preporuke republičkih organa uprave i drugih institucija,

11. Aplikacioni obrazac za ekonomsku podršku,

12. Broj invalida članova organizacije/saveza,

13. Broj invalida koji su obuhvaćeni projektom (žene, mladi i sl.), u skladu sa potrebama

organizacije/saveza,

14. Kopiju Rješenja o invalidnosti ili tjelesnom oštećenju, ili lakoj i umjerenoj mentalnoj retardaciji

(za invalida kojeg prima u radni odnos),

15. Original Uvjerenje o poslednjem izdatom, važećem rješenju o invalidnosti (za RVI i CŽR) ne starije

od 90 dana,

16. Uvjerenja od Poreske uprave Republike Srpske da invalidno lice nije poreski obveznik po osnovu

zaposlenja, odnosno, da se ne nalazi u sistemu JSND (Jedinstveni sistem registracije kontrole i

naplate doprinosa), za predložene korisnike ekonomske podrške,

17. Uvjerenja od Fonda PIO Republike Srpske da invalidno lice nije korisnik penzije, za predložene

korisnike ekonomske podrške,

18. Obrazloženje doprinosa projekta razvoju civilnog društva i socijalne inkluzije,

19. Podaci o dosadašnjem učešću i ostvarenim uspjesima u ekonomskoj podršci,

20. Ostale podatke ukoliko korisnik smatra da su bitni.

**5. Obaveze korisnika sredstava su:**

**5.1. Obaveze poslodavaca:**

-Da u roku od 30 dana od dana dostavljanja obavještenja o odobravanju sredstava zaključi ugovor sa

sa JU Fond

-Da omogući JU Fond da prati i kontroliše trajanje radnog odnosa,

-Da o svakoj promjeni koja može uticati na odnose utvrđene ugovorom, u roku od 15 dana obavijesti

JU Fond.

**5.2. Obaveze invalida koji se samozapošljavaju:**

-Da u roku od 30 dana od dana dostavljanja obavještenja o odobravanju sredstava zaključi ugovor sa JU

Fond

-Da omogući JU Fond da prati i kontroliše izvršenje ugovornih obaveza poslodavca,

-Da o svakoj promjeni koja može uticati na odnose utvrđene ugovorom, u roku od 15 dana obavijesti

JU Fond

**5.3. Obaveze poslodavca vezano za održivost zaposlenosti:**

-Da u roku od 30 dana od dana dostavljanja obavještenja o odobravanju sredstava zaključi ugovor

sa JU Fond,

-Da omogući JU Fond da prati i kontroliše trajanje radnog odnosa,

-Da o svakoj promjeni koja može uticati na odnose utvrđene ugovorom, u roku od 15 dana obavijesti

JU Fond.

**5.4. Obaveze republičke invalidske organizacije:**

-Da u roku od 30 dana od dana dostavljanja obavještenja o odobravanju sredstava zaključi ugovor sa JU

Fond,

-Da omogući JU Fond da prati i kontroliše upotrebu sredstava ekonomske podrške,

-Da o svakoj promjeni koja može uticati na odnose utvrđene ugovorom, u roku od 15 dana obavijesti

JU Fond,

-Da po završetku projektnih aktivnosti dostavi JU Fond izvještaj o realizaciji projekta.

**6. Garancije**

Prilikom realizacije ugovora korisnik sredstava je dužan dostaviti JU Fond garanciju banke za iznos sredstava preko 10.000,00 KM, odnosno mjenicu za iznos do 10.000,00 KM.

Rok važenja garancije ne može biti kraći od 12 mjeseci računajući od dana potpisivanja ugovora sa JU Fond.

Prilikom sklapanja ugovora između JU Fond i korisnika sredstava, obezbjeđuju se sljedeća dokumenta:

* 3 bjanko mjenice
* 5 bjanko virmana
* OP obrazac.

**7. Rok za podnošenje zahtjeva:**

Javni poziv je otvoren 30 dana od dana objavljivanja, a krajnji rok za podnošenje zahtjeva je **01.08.2016. godine.**

Javni poziv objavljen je i na internet stranici JU Fond: [www.fondinvrs.org](http://www.fondinvrs.org).

**8. Napomene**

U slučaju većeg broja zahtjeva, a zbog ograničenog iznosa raspoloživih sredstava, JU Fond će dodjelu sredstava vršiti prema utvrđenim prioritetima, tako da postoji mogućnost da se sredstva ne odobre svim podnosiocima zahtjeva za traženi broj invalidnih lica i u traženom iznosu sredstava.

**Neblagovremene, nepotpune i prijave koje ne zadovoljavaju osnovne kriterijume ovog poziva neće biti razmatrane.**

**Sve kopije moraju biti ovjerene.**

Javni poziv i svi aplikacioni obrasci objavljeni su i na internet stranici JU Fond: [www.fondinvrs.org](http://www.fondinvrs.org).

Dodatne informacije u vezi ovog poziva mogu se dobiti na telefon kancelarije JU Fonda: 052/240-951.

Ministarstvo rada i JU Fond za profesionalnu rehabilitaciju

boračko-invalidske zaštite i zapošljavanje invalida

Republike Srpske PRIJEDOR

Ministar Direktor

Milenko Savanović Ranko Vučković

Broj: 16-04/2-12-262-1/16 Broj: 01-2322/16

Dana: 28.06.2016. Dana: 29.06.2016.